Воскресенский сиркәүе (Түбәнге Новгород)

Воскресение Христова хөрмәтенә сиркәү — Түбәнге Новгородта тергеҙелеүсе православие сиркәүе. Түбәнге Новгород һәм Арзамас епархияһының Түбәнге Новгород благочиние округы составына инә. 1884-1886 йылда төҙөлгән. Совет йылдарында өлөшләтә емерелгән һәм икмәк заводы итеп ҡайтанан һалынған. 2004 йылдан алып тергеҙелә.

 Тарих 
1884 йылдың 6 майында Ямская биҫтәһендә Воскресенский ғибәҙәтханаһы һалына башлай.
Ул Түбәнге Новгород сауҙагәре А. И. Приезжев һәм Түбәнге Новгород почетлы граждандары В. А. Соболев, И. С. Кварталов аҡсаһына төҙөлә.
Уның фасады һәм эске күренеше фасонлы кирбес ҡулланып биҙәлә, штукатуркаһыҙ. Дүрт бағаналы өс нефлы сиреге тәпәшәк башлы ҡеүәтле яҡтылыҡ барабаны менән тамамлана. Өс ҡатлы ҡыңғырауҙар манараһында Византия архитектураһы мотивтары күҙәтелә, был XIX быуат аҙағында ҙур яңылыҡ булып тора. Төп ҡанаттағы иконостас рус стилендә эшләнгән һәм алтын ялатылған һыр менән биҙәлгән.

1886 йылдың 2 июнендә баш тәхет Воскресение Христова хөрмәтенә һәм көньяғы — Евангелсы Изге Апостол Иоанн Богослов хөрмәтенә изгеләндерелә. 1887 йылдың 13 майында Төньяҡ ҡанаты святитель Николай Чудотворец һәм изге мученик Александр Римский хөрмәтенә изгеләндерелә.

Воскресенский сиркәүе бер сатырлы була, уның дөйөм майҙаны 750 м², ә ҡыңғырау манараһының бейеклеге 40 метр тәшкил итә.

1900-1912 йылдарҙа сиркәү, яңы ҡанаттар өҫтәп, киңәйтелә. Төньяҡ ҡанаты изгеләндерелмәй ҡала, ә көньяғы 1912 йылда Серафим Саровский хөрмәтенә изгеләндерелә.

1920 йылда ғибәҙәтхана ябыла. Ҡыңғырау манараһы емерелә, бина өлөшләтә үҙгәртеп ҡорола. Сиркәүҙә кинотеатр, склад урынлаша, 1942 йылдан алып 1990 йылдар уртаһына тиклем — икмәк заводы була.

 Тергеҙеү 
1999 йылда сиркәү бинаһы Түбәнге Новгород епархияһына кире ҡайтарыла. 1999 йылда ҡорамдың төкәтмәһендә ғибәҙәт ҡылыуҙар тергеҙелә.

Реставрация эштәре 2004 йылда башлана. 2005 йылда йорттоң өҫкө ҡоролмалары, эске таяуҙар, һүтеп алынып, яңынан ҡорола, ҡыйыҡ яһала, ваҡытлы иконостас ҡуйыла. Ҙурайтылған күләмле кирбес менән элекке кирбес стена алмаштырып һалына.

2010 йылда тергеҙеү буйынса эштәр әүҙемләштерелә, бағыусылар советы ойошторола, Түбәнге Новгород һәм Арзамас архиепискобы Георгий етәкселегендә күп тапҡырҙар кәңәшмәләр үткәрелә      Июнь һәм июлдә архиепископ Георгий сиркәүҙә Божественная литургия үткәрә.  .

Архиепископ Георгий 2011 йылдың 25 июнендә ҡыңғырау манараһы көмбәҙен һәм тәреһен, шулай уҡ ҡыңғырауҙарҙы изгеләндерә .
Июлдә Рус Изге -Пантелеимон монастырынан великомученик һәм целитель Пантелеимон иконаһы килтерелә . Воскресенский сиркәүе өсөн был икона Афон монахтары тарафынан махсус яҙылған. 1917 йылдағы революцияға тиклем сиркәүҙә изге великомученик Пантенлеймондың оло сиркәү иконаһы һәм уның мәйетенең киҫәксәләре һаҡланған булған. Сиркәү ябылғас һәм таланғас, икона эҙһеҙ юғала.

2013 йылдың 4 майында, Великая Суббота көнө, митрополит Георгий сиркәүҙең көмбәҙҙәрен һәм тәреһен изгеләндерә, шунан һуң тәре сиркәү өҫтөнә мендереп ҡуйылаМитрополит Георгий освятил купол и крест нижегородского храма в честь Воскресения Христова, Нижегородская митрополия, 4 мая 2013 года.

2014 йылдың 7 ғинуарында сиркәүҙең ҡанаты Серафим Саровский хөрмәтенә, 22 ноябрь — Изге Апостол һәм Евангелсы Иоанн Богослов хөрмәтенә изгеләндерелә.

Сиркәү мәхәлләһендә балалар йәкшәмбе мәктәбе һәм өлкәндәр өсөн лекторий эшләй. 2009 йылдың 16 февралендә сиркәү руханийы итеп протоиерей Владимир Цыбышев тәғәйенләнә .

 Иҫкәрмәләр 

 Һылтанмалар 

 Описание и фотографии храма на сайте Свято-Троицкого Николаевского мужского монастыря 
Категория:Алфавит буйынса ғибәҙәт ҡоролмалары
Категория:1886 йылда барлыҡҡа килгәндәр
Категория:Түбәнге Новгородтың архитектура ҡомартҡылары